ฉัตรเพชร ศิษย์หมอเส็ง

ฉัตรเพชร ศิษย์หมอเส็ง มีชื่อจริงว่า บัวผัน คำรัญ เกิดเมื่อวันที่ 29 กันยายน 2533 ที่ จังหวัดร้อยเอ็ด
 ประวัติ 
ฉัตรเพชรชกมวยไทยมาก่อนใช้ชื่อว่า เขาทรายน้อย ก.กันต์แตน ขึ้นชกมากกว่าร้อยครั้งถือว่าชกมวยไทยมายังโชกโชน ขึ้นชกมวยสากลอาชีพครั้งแรกเมื่อ 9 สิงหาคม พ.ศ. 2554 แพ้คะแนน น้องแชมป์ อิมิเนนท์แอร์ จากนั้น เดินทางไปชกกับมวยสร้างของญี่ปุ่นอีก 2 ครั้ง ซึ่งครั้งหนึ่งเป็นการชกแพ้น็อค มัลคอร์ม ทูนาเกา อดีตแชมป์โลกรุ่นฟลายเวท WBC ชาวฟิลิปปินส์ด้วย หลังจากนั้น ฉัตรเพชรชกชนะโดยตลอด จนได้รับการสนับสนุนให้ชกเพื่อเข้าอันดับโลก จนกระทั่งวันที่ 4 เมษายน 2557 จึงมีโอกาสชิงแชมป์ PABA รุ่นซูเปอร์ฟลายเวท 115 ปอนด์ กับ ดิกกี้ แอมทีรัน นักชกชาวอินโดนีเซีย ผลปรากฏว่า ฉัตรเพชร ศิษย์หมอเส็ง เป็นฝ่ายชนะน็อคไปได้ในยกที่ 2 และป้องกันตำแหน่งไว้ได้ถึง 10 ครั้ง ก่อนที่ฉัตรเพชรจะประสบอุบัติเหตุจนต้องแขวนนวมไปอย่างน่าเสียดาย

เกียรติประวัติ
 แชมป์ PABA รุ่นซูเปอร์ฟลายเวท
 ชิง, 4 เมษายน 2557 ชนะน็อคยกที่ 2 ดิกกี้ แอมทีรัน () ที่ สวนสาธารณะอนุสรณ์จักรีสถาน (เชิงเขาแก่นจันทร์) ตำบลหน้าเมือง อำเภอเมืองราชบุรี จังหวัดราชบุรี
 ป้องกันแชมป์ครั้งที่ 1, 13 มิถุนายน 2557 ชนะน็อคยกที่ 2 รอมนิค มาร์กอส () ที่ มหาวิทยาลัยกรุงเทพธนบุรี แขวงทวีวัฒนา เขตทวีวัฒนา กรุงเทพมหานคร
 ป้องกันแชมป์ครั้งที่ 2, 23 กันยายน 2557 ชนะน็อคยกที่ 4 เอนิส เซอุนฟิน (อินโดนีเซีย) ที่ ศูนย์การค้าอยุธยาซิตี้พาร์ค ตำบลคลองสวนพลู อำเภอพระนครศรีอยุธยา จังหวัดพระนครศรีอยุธยา
 ป้องกันแชมป์ครั้งที่ 3, 5 ธันวาคม 2557 เสมอ เฟอร์นันโด โอคอน (ฟิลิปปินส์) ที่ มณฑลพิธีท้องสนามหลวง แขวงพระบรมมหาราชวัง เขตพระนคร กรุงเทพมหานคร
 ป้องกันแชมป์ครั้งที่ 4, 23 มีนาคม 2558 เสมอโดยทางเทคนิคยกที่ 2 แมคเครีย แกนไดออนโค (ฟิลิปปินส์) ที่ โรงแรมเดอะโซไซตี้อยุธยารีสอร์ท ตำบลธนู อำเภออุทัย จังหวัดพระนครศรีอยุธยา
 ป้องกันแชมป์ครั้งที่ 5, 8 พฤษภาคม 2558 ชนะคะแนน เอสปินอส ซาบู (อินโดนีเซีย) ที่ ตลาดทิพย์เกสรพลาซ่า ตำบลบางโฉลง อำเภอบางพลี จังหวัดสมุทรปราการ
 ป้องกันแชมป์ครั้งที่ 6, 27 กรกฎาคม 2558 ชนะน็อคยกที่ 3 บิมโบ้ นาซิโอนาเลส (ฟิลิปปินส์) ที่ มณฑลพิธีทัองสนามหลวง แขวงพระบรมมหาราชวัง เขตพระนคร กรุงเทพมหานคร
 ป้องกันแชมป์ครั้งที่ 7, 18 กันยายน 2558 ชนะคะแนน เจตลี่ พูริซิม่า (ฟิลิปปินส์) ที่ มหาวิทยาลัยกรุงเทพธนบุรี แขวงทวีวัฒนา เขตทวีวัฒนา กรุงเทพมหานคร
 ป้องกันแชมป์ครั้งที่ 8, 27 พฤศจิกายน 2558 ชนะน็อคยกที่ 6 บายู ปาลู่ (อินโดนีเซีย) ที่ โรงเรียนรัตนโกสินทร์สมโภชน์ลาดกระบัง แขวงคลองสองต้นนุ่น เขตลาดกระบัง กรุงเทพมหานคร
 ป้องกันแชมป์ครั้งที่ 9, 4 มีนาคม 2559 ชนะน็อคยกที่ 4 อีวาน เคย์ (อินโดนีเซีย) ที่ บริเวณโรงแรมสยามพาราไดซ์เอ็นเตอร์เทนเมนท์ คอมเพล็กซ์ ถนนงามวงศ์วาน แขวงลาดยาว เขตจตุจักร กรุงเทพมหานคร
 ป้องกันแชมป์ครั้งที่ 10, 23 มิถุนายน 2559 ชนะน็อคยกที่ 3 ทอมมี่ ซีรัน (อินโดนีเซีย) ที่ โรงเรียนสตรีวัดมหาพฤฒาราม แขวงมหาพฤฒาราม เขตบางรัก กรุงเทพมหานคร

ชื่ออื่น
 เขาทรายน้อย ก.กันต์แตน (มวยไทย)

อ้างอิง
 สถิติการชก

หมวดหมู่:แชมป์ PABA
หมวดหมู่:นักมวยสากลชาวไทยรุ่นซูเปอร์ฟลายเวท
หมวดหมู่:นักมวยจากจังหวัดร้อยเอ็ด